કોઈપણ ઔધોગિક એકમ કે સામાજિક શૈક્ષણિક સંસ્થાના કાર્યસ્થળ ઉપર ઉપસ્થિત પ્રાધિકારીઓ, સુપરવાઈઝરો અને વિવિધ વિભાગોમાં કાર્યરત એવાં કર્મચારીઓ વચ્ચે રોજ-બરોજ સતત પ્રત્યાયન થતું જ રહેતું હોય છે- પ્રાધિકારીઓ-સુપરવાઈઝરો, કર્મચારીઓને વ્યક્તિગત રીતે કે વિવિધ ટીમોને સામૂહિક રીતે સલાહ-સૂચન, આદેશ, માર્ગદર્શન આપ્યા જ કરતા હોય છે, આ સઘળામાં જો પારદર્શિતા હોય એટલે કે ખુલાપન હોય, તેમાં નિષ્કપટતા હોય, કશુંય ગોપનીય રાખવાની ભાવના જ ન હોય અને આવી પારદર્શિતાનો-સીધા, સ્પષ્ટ અને પ્રમાણિક પ્રત્યાપનનો તેમને અહેસાસ થયા કરતો હોય, તો તે સૌ વચ્ચેનાં સંબંધો, પરસ્પરના સન્માન અને સદ્ભાવથી મધમધી ઊઠે છે.